Veskijärv (Valka)

Veskijärv (läti keeles Zāģezers, ka Zāģu ezers, Dzirnavu ezers, Kalndzirnavu ezers)Zāģezers. Tēzaurs. Kasutab allikana: Latvijas daba. Enciklopēdija. 1.–6. Rīga, 1994.–1998. Vaadatud 6. aprillil 2023 on paisjärv Lätis Valka linna territooriumil.

 Asukoht ja morfomeetrilised andmed 
Veskijärv asub Valka loodeosas, linna keskusest 3 km kaugusel Varoņu tänava lõpusZāģezersi järv. Valka kihelkonna turismi- ja infobüroo. Vaadatud 6. aprillil 2023 Valka–Pedele–Härgmäe tee ääres.Zāģezers. Portaal www.ezeri.lv. Vaadatud 6. aprillil 2023 Järv on paisutatud Pedeli jõe orgu 18. sajandi lõpus ja 19. sajandi alguses.Valka korrastab Veskijärve puhkekoha. Valgamaalane, 13. märts 2010 Veskijärv jääb Põhja-Vidzeme biosfääri kaitseala Seda-Ērģeme maastikukaitsevööndisse.

Järve pindala on 13 hektarit, pikkus 1,4 km, laius kuni 0,2 km, keskmine sügavus 0,7 m, suurim sügavus 3,4 m. Kaldad on osalt lauged, osalt järsud. Põhi on üldiselt mudane, leidub vette vajunud puutüvesid. On ka liivast kallast.Zāģezers. Valka kihelkonna turismi- ja infobüroo. Vaadatud 6. aprillil 2023

 Elustik 
Järve loodeosa on pilliroogu kasvanud. Kaladest esinesid 1991. aasta andmetel ahven, haug, hink, koger, linask,  särg ja vingerjas.

 Pais 
Veskijärvel on asunud vesiveski. 1990. aastal järve puhastati ja paisu rekonstrueeriti. Tööde ajaks lasti järve veetase tavalisest 1,4 m võrra alla. 2001. aastal võeti seal kasutusse Kalndzirnavu hüdroelektrijaam võimsusega 50 kW. Veskijärve pais on puidust väravatega raudbetoonehitis, tüübilt ülevoolupais. Paisu vooluava on 6 m lai ja sellele järgneb 15 m pikkune äravoolukanal.

 Puhkekohana 
Veskijärv on populaarne puhkekoht, sealhulgas Eesti inimeste seas. Valgas asuva Pedeli ranna järel on see Valga/Valka inimestele lähim supluspaik.Galerii: Piirilinna põhilised supluskohad asuvad paisjärvede ääres. Lõuna-Eesti Postimees, 11. august 2017Veskijärve ümbrus saab korda. Lõuna-Eesti Postimees, 17. mai 2020 Järve ääres on autode parkla, käimla, riietumiskabiinid, lõkkekohad, 2 võrkpalliväljakut ja 1 jalgpalliväljak.Citas sporta iespējas. Valka piirkonna koduleht, 16. november 2022 1972. aastal oli seal ka paadirent. 2020. aasta seisuga tegutses seal jooke-toite pakkuv kiosk ja SUP-laudade laenutus.Izbaudiet jaukas brīvdienas Valkas pusē!. Ilze Liepa, Vidzeme planeerimisregiooni koduleht, 25. juuni 2020 Järve juures on allikas Zāģavots, kust inimesed tavatsevad vett võtmas käia.Zāģavots. Valka kihelkonna turismi- ja infobüroo. Vaadatud 6. aprillil 2023

Ümber Veskijärve korraldatakse regulaarselt jooksu-4. oktoobril toimub jooks ümber Veskijärve. Valka kihelkonna turismi- ja infobüroo, 8. september 2020 ja maastikujalgrataste võistlusi.Valkā notiks MTB riteņbraukšanas sacensības "Apkārt Zāģezeram". Multinews.lv, 26. august 2020 Järve ääres on peetud rannavõrkpallivõistlusiŠonedēļ noslēgsies Valkas novada čempionāts pludmales volejbolā. Druva, 21. august 2013 ning korraldatud spordi- ja meelelahutusüritust Pludmale International.Pludmale meelitab rahvast Veskijärvele. Lõuna-Eesti Postimees, 21. juuli 2005 Külmal aastaajal on talisuplusaktivistid rajanud järvejäässe avause oma harrastusega tegelemiseks. Tegu on olnud Valga/Valka ainsa avaliku talisupluskohaga.Valgalase Pooltund - Lauri Drubinš. Ruut FM, 22. veebruar 2023 Järvejääd on kasutatud ka autoga driftimiseks.Video: autoga otsapidi Läti järves käinud eestlane sai oma auto kätte. Lõuna-Eesti Postimees, 15. jaanuar 2019

Järves ja kaldal on puhastus-, korrastus- ja ehitustöid tehtud 1990., 2010., ja 2020. aastal.Veskijärve äärde on oodatud talgulised. Lõuna-Eesti Postimees, 12. juuni 2020

 Viited 

Kategooria:Valka
Kategooria:Läti järved